b'\n_START_ARTICLE_\nDen etiske nemnda for patentsaker\n_START_PARAGRAPH_\nDen etiske nemnda for patentsaker skal gi Patentstyret r\xc3\xa5d i saker som reiser tvilssp\xc3\xb8rsm\xc3\xa5l knyttet til patentloven \xc2\xa7 1 b. Bestemmelsen fastsetter at det ikke kan gis patent hvis kommersiell utnyttelse av oppfinnelsen ville stride mot \xc2\xaboffentlig orden eller moral\xc2\xbb, det vil si grunnleggende etiske hensyn i det norske samfunn._NEWLINE_Dette gjelder teknikker for kloning av mennesker, teknikker for endring i arveanlegg p\xc3\xa5 kj\xc3\xb8nnsceller, kommersiell utnytting av fostre og endring av genetisk identitet p\xc3\xa5 dyr som f\xc3\xb8rer til lidelse for dem._NEWLINE_Den etiske nemnda for patentsaker er lagt til Den nasjonale forskningsetiske komit\xc3\xa9 for naturvitenskap og teknologi og best\xc3\xa5r av fem personer med kompetanse innen etikk, medisin, bioteknologi og dyrevern._NEWLINE_Patentnemnda ble opprettet i 2004.'